Nic van Wyk, ’n beoordelaar in die kosprogram Kokkedoor, het einde September in ’n pragseremonie buite Franschhoek ewige trou aan sy geliefde Roxy beloof.
“Ek en Roxy ken mekaar al lank. Sy is iemand wat my uitdaag in alles wat ek doen en altyd die beste wil hê vir die mense wat naby aan haar is,” sê die Kokkedoor-beoordelaar.
“Dit was baie spesiaal om soveel mense wat regtig baie vir ons beteken op een plek te hê,” vertel Nic oor die groot dag.
“Ons het nie regtig ’n groot troue gehad nie, maar elkeen wat daar was – hetsy vriende of familie – het ’n spesiale rol in ons lewe gespeel.”
Die bruidegom het deftig gelyk in ’n grys baadjie, swart kraaghemp en leerstrikdas, terwyl Roxy die koppe laat draai het in ’n swierige wit uitrusting.